Wheel hubs for IVECO truck for sale from the Netherlands, buy wheel hub, DX8461
Home » Used spare parts » Used truck parts » Used truck wheel hubsAxlesShock absorbersSteering linkagesLeaf springsTrack chainsAir springsBearingsSteering gearsHalf-axlesTrack rollersFront idlersFinal driveAnti-roll barsSteering racksPower steeringSteering wheelsSuspension - other spare partsTie-rod endsSteering knucklesPower steering pumpsCarrier rollersWheel bearingsSpring padsPower steering reservoirsCoil springsBeam springs » Used truck IVECO wheel hubsCATERPILLARDAFLIEBHERRMANMERCEDES-BENZRENAULTSCANIAVOLKSWAGENVOLVO » Wheel hub for IVECO truck
Wheel hub for IVECO truck Photo:
wheel hub for IVECO truck 1/1
Similar ads Wheel hub for IVECO tractor unit
negotiated wheel hub Netherlands, Groesbeek Wheel hub for IVECO Daily truck Kawasaki Versys 650: ŉ Motorfiets wat beïndruk | Maroela Media
Die Kawasaki Versys 650 (Foto: Brian Cheyne)
Ek kry onlangs ŉ oproep van iemand wat my raad vra oor ŉ beginner-motorfiets. Hy het motorfiets gery in sy jong dae en is op soek na ŉ gemaklike motorfiets om net weer terug te kom in die ding in. Toe vertel ek hom van Kawasaki se Versys 650.
Die eerste generasie Versys was ŉ koddige kalant. Regop, met ŉ gestapelde hooflig. Die ontblote agterste skokbreker was seker sy sterkste estetiese eienskap. Die Versys het onlangs ŉ gedaanteverwisseling ondergaan en die nuwe een lyk baie skerper met dubbele kopligte wat hom ŉ sportiewer voorkoms gee. Kawasaki het ook aandag gegee aan die vibrasies wat deel was van die vorige model se karakter.
Voorlangs het die Versys dubbelskyfremme en agter ŉ enkelskyf. Die skokbrekers kan voor en agter verstel word, sou jy hom bietjie wil laai. Die windskerm is ook verstelbaar met ŉ eenvoudige meganisme. Jy draai twee knoppe los met die hand, skuif die skerm tot waar jy hom wil hê en draai weer vas, so maklik soos dit.
Met ŉ saalhoogte van 84cm, is die Versys steeds ŉ regop kalant, maar die saal is ruim en gemaak vir meer as net jou Sondag-ontbytrit. Die werk wat Kawasaki gedoen het om die vibrasie te demp, het wondere verrig. Die fiets voel seepglad. Ek het al ŉ enkelsilinder-fiets van hierdie grootte gery en as jy stop, voel dit asof alles prikkel. Dit was nie die geval met die Versys nie.
Die instrumente is ŉ kompakte eenheid. Die boonste helfte is ŉ analoog-toereteller en onder word die res van die inligting vervat in ŉ vloeikristaleenheid. Daar is die gewone ritmeters en selfs ŉ opsie om jou huidige brandstofverbruik aan te dui.
Wanneer jy egter die Kawasaki aan die gang kry, raak al die syfers en afmeting oorbodig. Die klank uit die verkorte uitlaatpyp is iets om te beleef. Ek ry gewoonlik met oorpluisies, maar vir die Versys se simfonie het ek hulle uitgehaal. Die enjin is so verstel dat die meeste van die wringkrag op die laer toere beskikbaar is, dus is die fiets rats uit die blokke en kan met hartelus rondgegooi word in draaie.
Die Versys het my baie beïndruk. Dit is een van daardie fietse wat jy net wil ry sonder rede. In die stad is hy rats, maar as jy vir hom ŉ stukkie oop pad wys, sal hy dit ook met gemak kafdraf. Is dit dus die ideale fiets vir iemand wat bietjie geroes is? Beslis. Die fiets is ongelooflik gemaklik om mee saam te leef en hoef, wat sy voorkoms betref, nie ŉ duim terug te staan nie.
Vir meer inligting, besoek Kawasaki se produkblad.
Die Versys 650 in ŉ neutedop:
Maksimum kraglewering 51kw / 69pk
Prys R129 995